CELEX: 32015D0975
Language: lt
Date: 1434672000000
Title: 2015 m. birželio 19 d. Komisijos įgyvendinimo sprendimas (ES) 2015/975 dėl priemonės, kurios ėmėsi Ispanija, vadovaudamasi Europos Parlamento ir Tarybos direktyva 2006/42/EB, siekdama uždrausti pateikti rinkai Ispanijos bendrovės HIDALGO'S GROUP į Ispaniją importuojamus smūginius gręžtuvus (pranešta dokumentu Nr. C(2015) 4086) (Tekstas svarbus EEE)

23.6.2015   
            
            
               LT
            
            
               Europos Sąjungos oficialusis leidinys
            
            
               L 157/96
            
         KOMISIJOS ĮGYVENDINIMO SPRENDIMAS (ES) 2015/975
   2015 m. birželio 19 d.
   dėl priemonės, kurios ėmėsi Ispanija, vadovaudamasi Europos Parlamento ir Tarybos direktyva 2006/42/EB, siekdama uždrausti pateikti rinkai Ispanijos bendrovės HIDALGO'S GROUP į Ispaniją importuojamus smūginius gręžtuvus
   
      
         (pranešta dokumentu Nr. C(2015) 4086)
      
   
   (Tekstas svarbus EEE)
   EUROPOS KOMISIJA,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), ypač į jos 11 straipsnio 3 dalį,
   kadangi:
   
               (1)
            
            
               Ispanija Komisijai pranešė apie priemonę, skirtą uždrausti pateikti rinkai Ispanijos bendrovės HIDALGO'S GROUP į Ispaniją importuojamus Dayron/70000 tipo smūginius gręžtuvus;
            
         
               (2)
            
            
               pagal Direktyvą 2006/42/EB smūginiai gręžtuvai pažymėti CE ženklu;
            
         
               (3)
            
            
               priemonės buvo imtasi dėl to, kad smūginiai gręžtuvai neatitiko Direktyvos 2006/42/EB I priedo 1.3.2 punkte (Lūžimo rizika dirbant), 1.7.3 punkte (Mašinų ženklinimas) ir 1.7.4.2 punkte (Instrukcijų turinys) nustatytų esminių sveikatos ir saugos reikalavimų, nes įrenginiai neatlaikė atsparumo bandymo, nulūžo rėmas, todėl yra pavojus įsipjauti ir (arba) pasiekti jo veikiančias dalis;
            
         
               (4)
            
            
               Ispanija informavo platintoją ir importuotoją apie trūkumus. Importuotojas pats ėmėsi būtinų priemonių reikalavimų neatitinkantiems gaminiams iš rinkos pašalinti;
            
         
               (5)
            
            
               remiantis turimais dokumentais bei pareikštomis pastabomis ir atsižvelgiant į veiksmus, kurių ėmėsi atitinkamos šalys, nustatyta, kad Dayron/70000 tipo smūginiai gręžtuvai neatitinka Direktyvos 2006/42/EB esminių sveikatos ir saugos reikalavimų. Todėl tikslinga priemonę, kurios ėmėsi Ispanija, laikyti pagrįsta,
            
         PRIĖMĖ ŠĮ SPRENDIMĄ
   1 straipsnis
   Priemonė, kurios ėmėsi Ispanija, siekdama uždrausti pateikti rinkai Ispanijos bendrovės HIDALGO'S GROUP į Ispaniją importuojamus smūginius gręžtuvus, yra pagrįsta.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. birželio 19 d.
      
         
            Komisijos vardu
         
         Elżbieta BIEŃKOWSKA
         
            Komisijos narė
         
      
   
   
      (1)  OL L 157, 2006 6 9, p. 24.